Hulda Ragnheiður Árnadóttir, framkvæmdastjóri Náttúruhamfaratrygginga Íslands, segir að þau tjón, sem stofnuninni hefur verið tilkynnt um eftir stóra skjálftann, séu líklega öll undir eigin áhættu, sem er 400 þúsund krónur.
Það hafa borist tíu tilkynningar til okkar. Það er ekki í neinu tilviki um mikið tjón að ræða. þetta eru minniháttar sprungur og lausar flísar sem flest er og verður, miðað við það sem við sjáum, sýnist mér að öll þessi tjón séu undir eigin áhættu. Það er talsvert há eigin áhætta í náttúruhamfara-tjónum. Við erum með 400 þúsund króna eigin áhættu á húseignum. það þarf að vera talsvert mikið tjón til þess að það telji inn sem tjón hérna hjá okkur.
Aðeins eitt tjón var yfir eigin áhættu eftir stóra skjálftann í október. Hann var af svipaðri stærð og þeir stóru sem riðu yfir nú í vikunni. Veðurstofan býst við stærri skjálfta, yfir sex, á Reykjanesskaga í framhaldi af þessari skjálftahrinu. En hvernig á fólk að búa sig undir slíkan skjálfta?
það er mjög mikilvægt að huga að festingu lausamuna. það er þannig hjá okkur að ekki minnsta tjónið kemur þegar það eru að detta munir og skemma parket og flísar sem safnast saman þegar saman kemur ef það er á mörgum stöðum í einu húsi. Það er mikilvægt að fólk hugi að því að festa muni sem geta fallið niður.